b'\n_START_ARTICLE_\nHayedeh\n_START_SECTION_\nBiografi\n_START_PARAGRAPH_\nHayedehs musikalske karriere strakte seg over mer enn tjue \xc3\xa5r, og to ti\xc3\xa5r etter hennes d\xc3\xb8d, regnes hun som en av de mest innflytelsesrike persiske vokalister i det 20. \xc3\xa5rhundre. Hayedeh var en eldre s\xc3\xb8ster av en annen ber\xc3\xb8mt persisk musiker, Mahasti. Hayedehs profesjonelle karriere som sanger begynte i 1968 i en alder av tjueseks \xc3\xa5r, som sanger av tradisjonell persisk musikk p\xc3\xa5 radioprogrammet Golhaa-yeh Rangarang (P\xc3\xa5 norsk: fargerike blomster) som gikk p\xc3\xa5 Teheran Radio og ble regissert av Davoud Pirnia. _NEWLINE_Hayedeh studerte musikk sammen med den ber\xc3\xb8mte persiske fiolinisten og komponisten Ali Tajvidi. Hayedeh utf\xc3\xb8rte arbeider med Golha Orchestra p\xc3\xa5 Radio Teheran i 1968. Hayedeh bodde i Los Angeles fra 1982 frem til hun d\xc3\xb8de i januar 1990. Veksten i det persiske samfunnet i S\xc3\xb8r-California p\xc3\xa5 grunn av det \xc3\xb8kende antallet mennesker som forlot Iran etter den iranske revolusjonen styrket Hayedeh sin musikalske karriere p\xc3\xa5 1980-tallet. Heyedeh ga ut mange suksessfulle album i l\xc3\xb8pet av denne tiden._NEWLINE_Hayedeh kritiserte Irans regime, og hun var en tilhenger av et monarki i hjemlandet. Hayedeh var gift og skilt tre ganger og hadde tre barn som heter Kamran, Keyvan og Noushin Nouri og alle er bosatt i USA. Hennes eldste barnebarn Soheil er den f\xc3\xb8rstef\xc3\xb8dte s\xc3\xb8nnen til Keyvan Nouri, og arbeider som komponist i Los Angeles. _NEWLINE_L\xc3\xb8rdag 20. januar 1990, dagen etter en av hennes konserter p\xc3\xa5 Casablanca Club i San Francisco, California, d\xc3\xb8de Hayedeh av et hjerteinfarkt i en alder av 47 \xc3\xa5r. Hayedeh hadde klaget over ubehag siden morgenen, men hennes lege i Los Angeles hadde forsikret henne om at det var ingenting alvorlig som feilte henne. Hayedeh hadde en lang historie med hjerteproblemer, diabetes og hypertensjon. Hun hadde ogs\xc3\xa5 en historie med alkohol- og narkotikamisbruk bak seg. Hennes far var ogs\xc3\xa5 en diabetiker som d\xc3\xb8de av et hjerteinfarkt. Hennes to eldre br\xc3\xb8dre d\xc3\xb8de ogs\xc3\xa5 av hjerterelaterte problemer._NEWLINE_Hayedeh ble gravlagt ved Westwood Village Memorial Park Cemetery i Los Angeles, California. Hennes begravelse ble fulgt av tusenvis og de fleste av de persiske sangere og underholdere som bodde i eksil. Hayedeh sist ble intervjuet en uke f\xc3\xb8r hun d\xc3\xb8de. Bladet som hadde intervjuet ble l\xc3\xb8slatt dagen etter hennes d\xc3\xb8d, og ble en bestselger. _NEWLINE_I 2009 laget Pejman Akbarzadeh en dokumentarfilm om Hayedeh.'